stanford-oval/wikipedia huggingface dataset:
מצעד יום המהפכה במוסקבה (1941)
המצעד

על המצעד פיקד מפקד המחוז הצבאי של מוסקבה, קצין בדרגת גנרל, שקיבץ 28,000 איש, צוערים, חיילי חיל רגלים, שני גדודי ארטילריה ושני גדודי טנקים, שהתאמנו לקראת המצעד מזה כמה ימים. החשש הגדול היה שהלופטוואפה, חיל האוויר הגרמני, יפציץ את המצעד מן האוויר. בשעה חמש בבוקר יום המצעד, בקור עז, נערכו הכוחות הצועדים. המצעד החל בשעה שמונה בבוקר. חמש דקות לפני תחילת המצעד הגיעו לכיכר האדומה, סטלין, ואחריו מולוטוב, קגנוביץ' ומנהיגים נוספים ועלו על במת ההצדעה שמעל המאוזוליאום של לנין. עם תחילת המצעד החל לרדת שלג כבד שהפיג את החשש מפני הפצצה גרמנית. אפשר היה לשמוע ממרחק את רעמי התותחים הגרמנים והסובייטים. את המצעד סקר מפקד חיל הפרשים המרשל סמיון בודיוני כשהוא רכוב על סוס לבן.
סטלין לא נשא דברים בפני הצועדים באופן אישי, אלא שנאומו, שהוקלט יום קודם לכן, הוקרן בכיכר מעל מסכים. בפתח דבריו אמר:
וכאן נשא סטלין דברים שהצביעו על הקו שלו בהמשך, הדגשת הרציפות ההיסטורית באזכור שמותיהם של הגיבורים הלאומיים הרוסים בתקופה שקדמה למדינה הסובייטית:
בקו לאומי-רוסי זה, להבדיל מסובייטי-קומוניסטי, המשיך סטלין להנהיג את רוסיה בהמשך המערכה.
בתום שידור הנאום ירו תותחים מטח הצדעה והתזמורת הצבאית ניגנה את האינטרנציונל, שהיה אז ההמנון הלאומי של ברית המועצות וכן המנונה של המפלגה הקומוניסטית. החיילים צעדו כשהם לבושים מדי קרב, כשרוביהם טעונים וכלי השריון והארטילריה הוסעו כשהם טעוני תחמושת. הכוחות הצועדים המשיכו בדרכם היישר אל החזית ונלחמו בקרב המכריע על העיר.
לאחר המצעד

המידע שהעביר למוסקבה המרגל הגרמני, שפעל ביפן בשירות המודיעין הסובייטי ריכרד זורגה, באוגוסט 1941, לפיו היפנים לא יתקפו את ברית המועצות ממזרח
איפשר לסטלין להעביר 40 אוגדות רעננות מסיביר וממזרח ברית המועצות לאזור מוסקבה, וליטול את הסיכון הגדול של הישארותו במוסקבה וקיום המצעד במרחק של כמטחווי קשת מהכוחות הגרמנים. אל מול תנאי מזג אוויר קשים והתנגדות סובייטית נחושה, ללא ציוד מתאים, בביגוד שאינו הולם, בקרקע קפואה ומושלגת, נעצרה המתקפה הגרמנית.
ב-5 בדצמבר פתח ז'וקוב במתקפת נגד שהדפה את הגרמנים לאחור, מבלי שיעלה יותר בכוחם להמשיך ולהתקדם לעבר מוסקבה.
הניצחון בקרב על מוסקבה לא היה קרב הכרעה במערכה על ברית המועצות, לאחריו תבוא שורת הניצחונות הנאצים בקרב על דרום מזרח אוקראינה והתקדמותם לעבר הקוקז באביב 1942. ניצחון זה לא היה גם עדיין נקודת מפנה כוללת במלחמת העולם השנייה. נקודות המפנה שתבואנה בעתיד תהינה הניצחון הבריטי בקרב אל –עלמיין ומבצע לפיד של הנחיתות בחופי צפון אפריקה המערבית, שניהם בנובמבר 1942, והניצחון הסובייטי בקרב על סטליגרד בפברואר 1943, לאחריהן תיטה כף המלחמה לטובת בעלות הברית עד לניצחון הסופי. אולם הניצחון בקרב על מוסקבה היה הפעם הראשונה, לאחר למעלה משנתיים של ניצחונות צבאיים בלתי פוסקים, בה נסוגו הכוחות הגרמנים מפני כוח אויב. הגנרל הגרמני פרנץ הלדר כתב כי בקרב על מוסקבה "האגדה בדבר הצבא הגרמני הבלתי מנוצח נהרסה". יתרה מזו בכישלון לכבוש את מוסקבה הייתה סמליות עצומה בקשר לנחישותם של הסובייטים, לסיכויי שרידותה של המדינה הסובייטית ולסיכויי ניצחונה על גרמניה הנאצית.
ראו גם

מצעד אחד במאי במוסקבה (1941)
לקריאה נוספת

ריצ'רד אוברי, מלחמתה של רוסיה, הוצאת דביר, 2001.
אלכסנדר ורט, רוסיה במלחמה, חלק א', הוצאת מערכות, 1965.
בול דואר סובייטי משנת 1975 המתאר את המצעד
מרגים מווראי

מרגים מווראי (באלבנית: Mërgim Mavraj; נולד ב-9 ביוני 1986) הוא כדורגלן עבר אלבני ששיחק בעמדת המגן.
קריירת מועדונים

מווראי התחיל את הקריירה שלו במחלוקות נוער מקומיות, ובשנת 2005 עבר לזו של דרמשטאט. ב-18 במרץ 2006 ערך את הופעת הבכורה שלו בקבוצה הבוגרת, בו הוא אף ספג את הכרטיס האדום הראשון שלו בקריירה לאחר שקיבל צהוב שני בדקה ה-51 של המשחק.
ב-1 באוגוסט 2007 חתם בבוכום תמורת 350 אלף אירו והצטרף לקבוצת המילואים של המועדון ששיחקה אז בליגה החמישית. ב-10 במאי 2008 הוא ערך את הופעת הבכורה שלו בקבוצה הראשונה ניצחון 1-3 נגד קרלסרוהה. שבוע לאחר מכן, הספיק לרשום עוד הופעה אחת בה גם כבש את שער הבכורה שלו בקבוצה בהפסד 2-1 להנזה רוסטוק, כאשר בקבוצת המילואים הוא רשם 7 הופעות והבקיע שער אחד ועלה עם המועדון לליגה הרביעית בגרמניה. עונה לאחר מכן מעמדו בקבוצה הבוגרת השתפר והוא ערך 23 הופעות ועזר לקבוצתו להישאר בליגה הראשונה.
ב-23 בינואר 2011 חתם בגרויטר פירט תמורת 200 אלף אירו. 6 ימים לאחר מכן הוא ערך את הופעת הבכורה שלו במועדון בתיקו 2-2 נגד אלמניה אאכן, כאשר הוא נכנס בדקה ה-90 של המשחק. ב-2 באוקטובר 2011 הוא הבקיע את שער הבכורה שלו במועדון בתיקו 2-2 נגד קרלסרוהה, בדקה ה-91 של המשחק. בסיום עונת 2011/2012 העפיל עם המועדון לבונדסליגה. ב-7 באוגוסט 2012 קיבל את סרט הקפטן של המועדון. בסיום עונת 2012/2013 שב עם המועדון לבונדסליגה השנייה.
ב-30 ביוני 2014 סיים את חוזהו בגרויטר פירט ושב לבונדסליגה וחתם בפ.צ. קלן ל-3 שנים.
בינואר 2017 חתם מווראי בהמבורג. ב-5 בספטמבר 2018 חתם באריס סלוניקי מליגת העל היוונית. ב-3 בינואר 2019 מווראי חתם באינגולשטאדט 04.
ביולי 2019 לאחר חמש שנים חזר לגרויטר פירט.
בקיץ 2021, מווראי חתם בטורקגוצו מינכן.
קריירה בינלאומית

מווראי נולד בגרמניה ומכיוון שהוריו נולדו באלבניה הוא היה זכאי לשחק בנבחרת אלבניה. בשנת 2006 הוא זומן לסגל נבחרת הנוער של אלבניה, אך הוא סירב בתקווה לקבל את הזימון לזו של גרמניה. בפברואר 2007 זומן לסגל הנבחרת הצעירה של גרמניה. ב-21 בפברואר 2007 הוא ערך את הופעת הבכורה שלו בנבחרת במשחק ידידות נגד איטליה.
ב-3 במרץ 2010 זומן לסגל נבחרת אלבניה הפעם הוא ענה בחיוב לזימון, אך הוא לא הופיע לאימון הראשון של הנבחרת, וההתאחדות האלבנית החליטה לזרוק אותו מסגל הנבחרת ובנוסף הובהר לו שהוא לא יקבל זימון בעתיד לנבחרת. מצד הצוות המקצועי של נבחרת גרמניה הובהר לו שהוא צריך להוכיח את עצמו על מנת שיקבל את הזימון המיוחל, אך בעקבות הצלחתה של הנבחרת הגרמנית במונדיאל 2010 וירידה של בוכום לליגה השנייה חלום הנבחרת הגרמנית לא התגשם.
בעקבות יכולת טובה שהציג בגרויטר פירט, זומן לסגל הנבחרת האלבנית בפעם השלישית, הפעם מווראי נענה בחיוב ואף התייצב לאימונים לקראת משחקי הידידות נגד קטאר ואיראן. ב-22 במאי 2014 הוא ערך את הופעת הבכורה שלו בנבחרת בניצחון 1-2 של הנבחרת נגד קטאר. ב-8 ביוני 2014 הוא הבקיע את שער הבכורה שלו בנבחרת בניצחון 0-3 נגד סן מרינו. ב-14 בנובמבר 2014 הוא הבקיע את שערו השני בנבחרת בתיקו 1-1 נגד צרפת.
תארים

הבונדסליגה השנייה: 2011/2012
מפלצות בשלג

| --- | --- |

כרזת הסרט
 בימוי:  קיירי קירקפטריק 
 הופק בידי:  בון רדפורד, גלן פיקארה, ג'ון רקווה 
 תסריט:  קארי קירקפטריק גלן פיקארה ג'ון רקווה
 שחקנים ראשיים:  צ'נינג טייטום ג'יימס קורדן זנדאיה קומון לברון ג'יימס ג'ינה רודריגז דני דה ויטו
 מדבבים:  צ'נינג טייטום (Migo) דני דה ויטו (Dorgle) ג'ינה רודריגז (Kolka) יארה שאהידי (Brenda) אל הנרי (Fleem) לברון ג'יימס (Gwangi) זנדאיה (Meechee) קומון (Stonekeeper) ג'יימס קורדן (Percy Patterson) ג'ימי טאטרו (Thorp) 
 מוזיקה:  הייטור פררה
 מדינה:  ארצות הברית 
 חברת הפקה:  Warner Animation Group
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 28 בספטמבר 2018   ישראל 27 בספטמבר 2018
 משך הקרנה:  96 דק' 
 שפת הסרט:  אנגלית 
 סוגה:  סרט קומדיה, סרט מוזיקלי, סרט הרפתקאות, סרט לכל המשפחה 
 תקציב:  80 מיליון דולר
 הכנסות:  205.3 מיליון דולר
 הכנסות באתר מוג'ו:   smallfoot
 www.smallfootmovie.com
 דף הסרט ב־IMDb
 
מפלצות בשלג (באנגלית: Smallfoot, בתרגום חופשי: "רגל קטנה") הוא סרט אנימציה קומי-מוזיקלי בהפקת האחים וורנר שיצא ב-28 בספטמבר 2018. את הסרט ביים קארי קירקפטריק, ומדבבים אותו צ'נינג טייטום, ג'יימס קורדן, זנדאיה, קומון, לברון ג'יימס, ג'ינה רודריגז ודני דה ויטו. בגרסה העברית של הסרט, את שיר הנושא שרה זוכת הכוכב הבא עדן אלנה.
עלילה

מיגו הוא יטי אשר מנסה לשכנע את חבריו שקיימים יצורי סמולפוט (בני אדם). במהלך מסעו מיגו פוגש את מיצ'י חברתו אשר עוזרת לו למצוא סמולפוט ולהביא לכפר הוכחה חיה. במהלך המסע גם קולקה וגוואני מצטרפים למסעו, אך נוטשים אותו במהלך הדרך, ובינתיים מיגו ומיצ'י מנסים למצוא את הסמולפוט.
צוות שחקנים

צ'נינג טייטום/תמיר גינזבורג - מיגו, יטי מדען אשר מנסה להוכיח על קיומם של הסמולפוט
ג'יימס קורדן/יפתח אופיר- פרסי, אדם מטפס הרים
זנדאיה/נועה לפידות - מיצ'י, יטי נקבה אשר מאמינה בסמולפוט והמנהיגה של סח"א
קומון/גדי אלטמן - שומר הסלעים, יטי זקן ומנהיג
לברון ג'יימס/שמעון סמיט - גוואנגי, יטי גדול וחבר בסח"א
ג'ינה רודריגז/ספיר דרמון - קולקה, יטי נקבה וחברה בסח"א
דני דה ויטו/אייל רוזלס - דורגל, יטי
יארה שאהידי/שיר אידלסון- ברנדה, בת אדם
אלי הנרי/רובי מוסקוביץ - פלים, יטי קטן וחבר בסח"א
ג'ימי טטרו/אלון שר - טורפ, יטי אידיוט
פטרישיה היטון/לרה אקסלרוד- אמא דובה
הפצה

הסרט יצא לאקרנים ב-28 בספטמבר 2018 על ידי חברת האחים וורנר.
הכנסות וביקורות

בארצות הברית ובקנדה, הופץ הסרט לצד "חכם בלילה", "נשים קטנות" ו-"מבוך האימה", שם גרף סכום כולל של 23,045,635 מיליון דולר. בעולם, גרף סכום ראשוני של 48,228,535 מיליון דולר בסך הכל, מתקציב של 80 מיליון דולר. הסרט זכה לביקורות חיוביות, וברוטן טומייטוז, קיבל ציון של 76%.
הערות שוליים

↑  Smallfoot (2018) - Box Office Mojo, www.boxofficemojo.com
↑  בטריילר דובב על ידי יורם יוספסברג
↑  John Hopewell (14 ביוני 2016). "Annecy: Warner Animation Group Sets 'Smallfoot' For a Spring 2018 Release". Variety. נבדק ב-12 במאי 2017. {{cite news}}:  (עזרה)
↑  Weekend Box Office Results for September 28-30, 2018 - Box Office Mojo, www.boxofficemojo.com (באנגלית)
↑  Night School (2018) (2018) - Box Office Mojo, www.boxofficemojo.com (באנגלית)
↑  Ryan Faughnder, Kevin Hart and Tiffany Haddish's 'Night School' to battle 'Smallfoot' for box office crown - Los Angeles Times, latimes.com
מלאזמה

| --- | --- |

 תחום:  רפואת עור 
 קישורים ומאגרי מידע
 eMedicine:  1068640 
 סיווגים
 ICD-10:  L81.1 
 ICD-11:  ED60.1 
 
מלאזמה (באנגלית: Melasma; ידוע גם כ-chloasma faciei, או מסכת ההריון כאשר היא קיימת בנשים בהריון) היא צבע שזוף או כהה בעור. על פי החשד, מלאזמה נגרמת מחשיפה לשמש, נטייה גנטית, שינויים הורמונים וגירוי בעור. אף על פי שזה יכול להשפיע על כל אחד, מלאזמה נפוצה במיוחד בנשים, ובמיוחד אצל נשים בהריון או אלו הנוטלות אמצעי מניעה דרך הפה או מדבקות או תרופות לטיפול הורמונלי חלופי.
סימנים וסימפטומים

הסימפטומים של מלאזמה הם מקולות כהות, לא סדירות, מתוחמות היטב, היפרפיגמנטיות עד לטלאים. כתמים אלה מתפתחים לרוב בהדרגה לאורך זמן. מלאזמה אינה גורמת לתסמינים אחרים מעבר לשינוי הצבע הקוסמטי. הכתמים יכולים להשתנות מ-0.5 ס"מ עד יותר מ-10 ס"מ תלוי באדם. ניתן לסווג את מיקומו כמרכז פנים, הלחי או הלסת. הנפוץ ביותר הוא במרכז הפנים (centrofacial), בו מופיעים כתמים על הלחיים, האף, השפה העליונה, המצח והסנטר.
גורמים

הסיבה המדויקת למלאזמה אינה ידועה. מלאזמה נחשבת לגירוי של מלנוציטים (תאים בשכבת העור, המעבירים את הפיגמנט מלנין לקרטינוציטים של העור) כאשר העור נחשף לאור על-סגול מהשמש. גם כמויות קטנות של חשיפה לשמש עלולות לגרום למלאזמה חוזרת לעור לאחר שדהתה, וזו הסיבה שאנשים עם מלאזמה מקבלים אותה שוב ושוב, במיוחד בקיץ.
נשים הרות סובלות לרוב ממלאזמה, או כלואזמה, הידועה כמסכת ההריון. גם גלולות למניעת הריון וטיפול הורמונלי חלופי יכולים לעורר מלאזמה. שינוי הצבע נעלם בדרך כלל באופן ספונטני תוך תקופה של מספר חודשים לאחר הלידה או הפסקת אמצעי המניעה דרך הפה או הפסקת הטיפול ההורמונלי.
גורמים > מחלת אדיסון

Melasma suprarenale (בלטינית: "מעל הכליות") היא סימפטום של מחלת אדיסון, במיוחד כאשר היא נגרמת על ידי לחץ או פגיעה קלה בעור, כפי שהתגלה על ידי FJJ שמידט מרוטרדם (JJ Schmidt of Rotterdam) ב-1859.
אבחון > סוגים

שני הסוגים השונים של מלאזמה הם אפידרמלית ודרמלית.
מלאזמה אפידרמלית נובעת מפיגמנט מלנין המוגבר בעל-שכבת תאי בסיס של האפידרמיס.
מלאזמה דרמלית (עורית) מתרחשת כאשר למקרופאגים עוריים יש רמת מלנין גבוהה. מלאזמה מאובחנת בדרך כלל חזותית או בעזרת מנורת ווד (אנ') (340 - 400 ננומטר אורך גל). תחת מנורת ווד ניתן להבחין בין עודפי מלנין באפידרמיס לזה של הדרמיס. זה נעשה על ידי הסתכלות עד כמה כהה נראית המלאזמה. מלאזמה דרמלית נראית כהה יותר ממלאזמה אפידרמלית מתחת למנורת ווד.
אבחון > חוּמרָה

ניתן להעריך את חומרת המלאזמה בפנים על ידי קולורימטריה, מקסמטריה וציון אזור המלאזמה ומדד החומרה (MASI).
אבחון > אבחנות דיפרנציאליות

יש להבדיל בין מלאזמה לבין נמשים, כתמי גיל, מֶלַנוֹדֶרְמָה רעילה, מלאנוזה ריהל, היפרפיגמנטציה פוסט-דלקתית, מלאנוזה חיכוך, אוכרונוזה (אנדוגנית ואקסוגנית) וזאבת עורית. בנוסף, אין לבלבל אותו עם phytophotodermatosis, פלגרה, פוטוטוקסיות אנדוגנית, כתם Cafe au lait, ילפת שטוחה ועוד ועוד.
כמו כן, דווחו מקרים של פיגמנטציה הנגרמת על ידי תרופות, הנגרמות על ידי אמיודארון, או אוכרונוזה אקסוגנית הנגרמת על ידי הידרוקינוז.
טיפול

הערכה על ידי רופא עור יכולה לעזור להנחות את הטיפול. טיפולים שיכולים לזרז את דהיית הכתמים כוללים:
חומרי דה-פיגמנטציה מקומיים, כגון הידרוקינון (HQ) בחוזק ללא מרשם (OTC - 2%) או מרשם (4%). HQ מעכב את טירוזינאז, אנזים המעורב בייצור המלנין.
טרטינואין, רטינואיד, מגביר את מחזור תאי העור (קרטינוציטים). טיפול זה אינו בשימוש במהלך ההריון עקב סיכון לפגיעה בעובר.
חומצה אזלאית (20%) נחשבת כמפחיתה את פעילות המלנוציטים.
חומצה טראנקסאמית דרך הפה הוכיחה שהיא מספקת הבהרה מהירה ומתמשכת במלאזמה על ידי הפחתת המלאנוגנזה במלנוציטים של האפידרמיס.
ציסטאמין הידרוכלוריד (5%) ללא מרשם נראה כי מנגנון הפעולה כולל עיכוב של מסלול סינתזת המלנין
ועוד טיפולים אפשריים נוספים
טיפול > יְעִילוּת

סקירות מבוססות ראיות מצאו שהטיפול היעיל ביותר במלאזמה כולל שילוב של חומרים מקומיים. קרמים בשילוב משולש שנוסחו עם הידרוקינון, טרטינואין ורכיב סטרואידי הראו כיעילים יותר מטיפול משולב כפול או הידרוקינון בלבד. לאחרונה, סקירה שיטתית מצאה שלתרופות דרך הפה יש גם תפקיד בטיפול במלאזמה והן הוכחו כיעילות עם מספר מינימלי ורמת חומרה של תופעות לוואי. תרופות דרך הפה ותוספי תזונה המשמשים בטיפול במלאזמה כוללים: חומצה טראנקסאמית, תמצית Polypodium leucotomos, בטא-קרוטנואיד, מלטונין ופרוסיאנידין.
פרוסיאנידין דרך הפה בשילוב עם ויטמינים A, C ו-E מבטיח ככל הנראה טיפול בטוח ויעיל למלאזמה אפידרמיסית. בניסוי אקראי, מבוקר פלצבו שנמשך 8 שבועות ב-56 נשים פיליפיניות, הטיפול הראה שיפורים משמעותיים באזור הלחי השמאלי והימני, והיה בטוח ונסבל היטב.
בכל הטיפולים הללו ההשפעות הן הדרגתיות ונדרשת הימנעות קפדנית מאור משמש.
ראו גם

קו שחור (עור)
מרכז נתונים

מהנדס תפעול מפקח על חדר בקרת תקשורת של מרכז הנתונים
מרכז נתונים או דטה סנטר (Data center), לעיתים מכונה גם חדר מחשב, הוא מתקן המשמש לאחסון ולהפעלה של מערכות מחשב ורכיבים קשורים, כגון מערכות תקשורת נתונים ומערכות אחסון. בדרך כלל קיימים במרכז נתונים גם יכולות התאוששות מתקלה או אסון כגון מערכות לגיבוי אספקת החשמל (אל פסק או גנרטור), חיבורי תקשורת יתירים (כגון לוויין, סיב אופטי, עורק אלחוטי), מערכות בקרת סביבה (כדוגמת מיזוג אוויר וכיבוי אש) וסוגים שונים של התקני אבטחה. מרכז נתונים גדול הוא מרכז תעשייתי שתצרוכת החשמל שלו עשויה אף להגיע לכזו שדומה לעיירה קטנה.
היסטוריה

בימים הראשונים של תעשיית המחשוב פעלו חדרי מחשב גדולים. מערכות המחשב הראשונות היו מורכבות להפעלה ולתחזוקה, ודרשו סביבה מיוחדת לפעולתם. כבלים רבים היו נחוצים לחיבור בין מרכיבי המערכת, ופותחו שיטות כדי לנהל ולארגן אותם כמו ארונות מחשב תקניים לאחסון ציוד ורצפה צפה שתחתיה עוברים כבלים. מחשב מרכזי אחד צרך חשמל רב, והיה צריך להיות מקורר כדי למנוע התחממות יתר. גם היבט האבטחה היה חשוב - מחשבים היו יקרים, ובמקרים רבים שימשו לצרכים צבאיים, ומסיבות אלו פותחו עקרונות בסיסיים להרשאות גישה לחדרי מחשב.
במהלך התרחבות תעשיית המיקרו-מחשבים, במיוחד במהלך שנות ה-80 של המאה ה-20, משתמשים התחילו לפרוס מחשבים בכל מקום, במקרים רבים תוך התחשבות מעטה או ללא התחשבות כלל בדרישות תפעול. עם זאת, כשתפעול מערכות מידע הפך למורכב יותר ויותר, גברה המודעות של ארגונים לצורך בבקרה של משאבי מערכות המידע. בשנות ה-70 המוקדמות נכנסה לשימוש מערכת Unix, ובמהלך שנות ה-90 של המאה ה-20 התרחב השימוש במערכות הפעלה חופשיות ממשפחת לינוקס המתאימות ל-PC. אלה נקראו "שרתים", כיוון שמערכות הפעלה המאפשרות שיתוף זמן כמו Unix מסתמכות על מודל שרת-לקוח כדי להקל על שיתוף משאבים בין משתמשים מרובים. הזמינות של ציוד רשתות זול, בשילוב עם סטנדרטים חדשים עבור כבילה מובנית, איפשר להשתמש בתכנון היררכי כדי לשים את השרתים בתוך חדר מסוים בארגון. השימוש במונח "מרכז נתונים", כפי שהוחל במיוחד על חדרי מחשב, התחיל להיות פופולרי.[דרוש מקור]
במהלך בועת הדוט-קום של 1997–2000 התרבו מרכזי הנתונים. חברות נדרשו לקישוריות אינטרנט מהירה ותפעול ללא הפסקה כדי לפרוס מערכות ולבסס נוכחות באינטרנט. התקנת ציוד כזה לא הייתה בת-קיימא עבור חברות קטנות רבות. חברות רבות החלו לבנות מתקנים גדולים שנקראו מרכזי נתונים לאינטרנט (Internet data centers; IDCs), אשר מספקים ללקוחות מסחריים מגוון של פתרונות לפריסה ולתפעול של מערכות. טכנולוגיות ושיטות עבודה חדשות תוכננו כדי לעמוד בדרישות התפעול ובקנה מידה גדול כל כך של פעולות. שיטות אלה בסופו של דבר היגרו לכיוון מרכזי נתונים פרטיים. מרכזי הנתונים למחשוב ענן נקראים מרכזי נתוני ענן (Cloud data center; CDCs). אבל החלוקה בין מונחים אלו כמעט ואינה נהוגה והם נקראים בפשטות "מרכזי נתונים".
מידרוג

מבחינת הבטחה של המשכיות עסקית מחולקים מרכזי נתונים למספר רמות, על פי מסמך TIA-942:
רמה 1: מרכז נתונים ללא יתירות
רמה 2: מרכז נתונים עם יתירות חלקית
רמה 3: מרכז נתונים עם יתירות ברמת N+1 (בנוסף לכל המערכות ישנו מרכיב אחד נוסף לגיבוי)
רמה 4: מרכז נתונים עם כפילות בכל המערכות ובנוסף מרכיב גיבוי - רמת 2N+1
תמונות ממרכזי נתונים

מערכת כיבוי במרכז נתונים
מערכת קירור במרכז נתונים
כבלי תקשורת במרכז נתונים
רצפה צפה במרכז נתונים
משאית הפועלת כמרכז נתונים נייד
מרכז הנתונים של CERN
שרתים במרכז נתונים
מערכת חשמל במרכז נתונים
הערות שוליים

↑  James Glanz (22 בספטמבר 2012). "Power, Pollution and the Internet". The New York Times. נבדק ב-2012-09-25. {{cite news}}:  (עזרה)
↑  "Power Management Techniques for Data Centers: A Survey", 2014.
| מחשוב ענן |
| --- | --- | --- |
| טכנולוגיות | מסד נתונים בענן • אחסון ענן • מרכז נתונים • מערכת קבצים מבוזרת לענן • וירטואליזציה של חומרה • אינטרנט • תקשורת נתונים • אבטחת מחשוב ענן • Web API • ענן וירטואלי פרטי |  |
| תשתיות | Amazon Web Services‏ • Microsoft Azure‏ • DigitalOcean‏ • Google Cloud Platform‏ • OpenStack‏ • oVirt‏ • Alibaba Cloud‏ • IBM Cloud‏ • Oracle Cloud‏ • Rackspace Cloud‏ • Linode |  |
| --- | --- |
בקרת זהויות :  NLI: 987007543370405171  GND: 4048715-5  LCCN: sh85035856  LNB: 000244435  NDL: 01157651  NKC: ph1168193 
חדר מחשב של נאס"א משנת 1962
מפלגת שיתוף הפעולה

| --- | --- |
 מדינה:  גרינלנד
 מנהיגים:  מיכאל רוסינג
 תקופת הפעילות:  11 במרץ 2018 – הווה (6 שנים)
 אידאולוגיות:  יוניוניזם גרינלנדי (איחוד גרינלנד ודנמרק) ליברליזם חברתי ליברליזם כלכלי
 נוצרה מתוך:  דמוקרטים (גרינלנד)
 מיקום במפה הפוליטית:  ימין-מרכז
 צבעים רשמיים:  סגול
 נציגויות בפרלמנטים
 הפרלמנט של גרינלנד:  0 / 31
 http://sulesam.gl/
 
מפלגת שיתוף הפעולה (דנית: Samarbejdspartiet, גרינלנדית: Suleqatigiissitsisut) היא מפלגה ליברלית חברתית גרינלנדית שנוסדה במרץ 2018 על ידי חבר הפרלמנט של גרינלנד מיכאל רוסינג וטילי מרטינוסן.
המפלגה תומכת בליברליזציה כלכלית ובהפרטה של החברות הציבוריות הגדולות השולטות בכלכלת גרינלנד.
מפלגת שיתוף הפעולה תומכת בשיתוף פעולה מוגבר בתוך ממלכת דנמרק, הגברת ההגירה לגרינלנד, ושילוב טוב יותר והכללה של מהגרים ומיעוטים. עדיפות מרכזית נוספת למפלגה היא תמיכה רבה יותר באנשים פגיעים מבחינה חברתית, במיוחד ילדים ובני נוער שעוברים התעללות מינית.
שני מייסדי המפלגה הם חברים לשעבר במפלגת הדמוקרטים.
המפלגה השתתפה בבחירות לפרלמנט של גרינלנד, שנערכו ב-24 באפריל 2018 וקיבלה מושב אחד בפרלמנט. בשנת 2021, המפלגה לא נכנסה לפרלמנט.
תוצאות הבחירות

| שנת בחירות | # מספר בוחרים כולל |  % מסך הבוחרים | # מושבים | +/– |
| --- | --- | --- | --- | --- |
| 2018 | 1,193 | 4.1 (#6) | 1 / 31 |  |
| 2021 | 375 | 1.42% (#7) | 0 / 31 | 1 |
מירזא עלי-אכבר קזויני דהח'דא

| --- | --- |

 לידה:  1879 טהראן, איראן 
 פטירה:  26 בפברואר 1956  (בגיל 77 בערך) טהראן, איראן 
 מדינה:  איראן 
 שם עט:  דח'ו
 עיסוק:  סאטיריקן, משורר, מילונאי, מתרגם, פוליטיקאי ודיפלומט
 מקום לימודים:  אוניברסיטת טהראן 
 שפות היצירה:  פרסית
 סוגה:  סאטירה, שירה, מילונאות
 יצירות בולטות:  לע'תנאמה, טורי צ'רנד ו-פרנד
 
מירזא עלי־אכבר קזויני דהח'דא (בפרסית: میرزا علی اکبر قزوینی دهخدا, נודע גם בשם העט דח'ו – دخو, 1879-1956) היה סאטיריקן, כותב, מילונאי, מתרגם, פוליטיקאי ודיפלומט איראני, שהיה לאחד מהאינטלקטואלים המשפיעים ביותר בימי המהפכה החוקתית ומהחשובים שבמתווכי ומעצבי רעיונות הנאורות והסוציאל־דמוקרטיה באיראן של ראשית המאה ה-20. בכתיבתו הסאטירית ובפרט בטור הפופולרי 'צ'רנד ו-פרנד', פרץ דהח'דא את מגבלות הסוגה של הספרות הפרסית ותקף את הכוחות שאותם ראה כריאקציונרים – תומכי המלוכה והממסד הדתי. באחרית ימיו החל במלאכת כתיבת ה-'לע'תנאמה', מילון פרסי אנציקלופדי חשוב שהושלם רק לאחר מותו.
ביוגרפיה > ילדות, שחרות וקריירה מוקדמת

מירזא עלי־אכבר קזויני דהח'דא נולד בטהראן ב-1879 למשפחה של אצולת קרקעות זעירה שמקורה במחוז קזוין שבצפון מערב איראן. הוא היה הבכור מבין שלושה בנים ובת שנולדו לאביו, באבא ח'אן, מנישואיו השניים, לאמו של עלי־אכבר. כשדהח'דא היה בן תשע או עשר מת אביו, ולאחריו מת גם הנאמן שהופקד על נכסיו. רכוש האב נלקח במרמה מן המשפחה, שנאלצה עתה לחיות חיי אביונות בבית צנוע ליד הבאזאר. חוויה זו השפיעה עמוקות על דהח'דא, שבבגרותו יוקיע בטוריו הסאטיריים את תרבות השקר והרמאות הנפוצה בפוליטיקה.
לפני מות האב התגוררה המשפחה בסמוך לביתו של מוג'תהד בעל נטיות באביות בשם חאג'י שיח' האדי נג'מאבאדי (Hajji Shaykh Hadi Najmabadi), אשר דהח'דא האב העריץ. נג'אמבאדי נודע ביושרו ובכך שאת חצרו פקדו כולם – בני דתות ומעמדות שונים, מהעניים המרודים ביותר ועד לשאה מוזפר א-דין. עלי־אכבר הצעיר נכנס אל מעגל תלמידיו. הוא פיתח כך השקפה סובלנית כלפי בני דתות שונות וביקורת כלפי אמונות טפלות. גם לאחר שהתייתם המשיך להתחנך אצל אחד מאנשי חוגו, השיח' ע'לאם-חסין ברוג'רדי. ברוג'רדי העניק לנער השכלה דתית נרחבת שכללה נושאים בדקדוק ערבי, פילוסופיה, תאולוגיה והלכה אסלאמית. אולם, בניגוד למצופה ממנו, עלי־אכבר הצעיר בחר שלא להמשיך במסלול הלמדני שיוביל אותו להיות לאיש דת מכובד. במקום זאת העדיף המלומד הצעיר לפנות למלאכת העיתונאות. לימים החינוך האסלאמי יאפשר לו לבקר מבפנים את הממסד הדתי. ב-1899 הוא החל ללמוד במחזור הראשון בבית הספר החדש למדעי המדינה שהוקם בטהראן. הוא אמנם פרש בסוף השנה הראשונה מבלי לגשת לבחינות הסיום, אך כעבור שנתיים חזר ללימודיו – הוא שקד על לימודי הצרפתית, הגאוגרפיה, מדעי המדינה והמשפט הבינלאומי. כסטודנט מצטיין דרך כוכבו ואחד המרצים אף ביקש ממנו שילמד שיעורים בחלק מהקורסים שלו.
זמן מועט לאחר סיום לימודיו החל לעבוד במשרד החוץ האיראני. ב-1903 נלווה כדיפלומט זוטר לשגריר ע'פארי בצאתו לשליחות בבלקן. שנתיים תמימות שהה באירופה, בעיקר בווינה אך גם בבוקרשט, ואלו שינו את חייו. הוא העמיק את שליטתו בצרפתית והחל להיחשף לתרבות האירופית, ובמיוחד למוסדות החינוך האירופיים ולרעיונות הליברליזם והסוציאל־דמוקרטיה. באותה העת התחולל דיון רעיוני ער בחוגים השמאליים והרדיקליים באירופה והחשיפה לדיונים אלו בעת שהייתו באוסטרו־הונגריה וברומניה, בשילוב הידע בהיסטוריה, בשפות ובנושאים אסלאמיים, מיצבה את דהח'דא כאחד מהאינטלקטואלים הצעירים המבטיחים של איראן. ייתכן שרעיונות אלו השפיעו גם על החלטתו שלא להמשיך לשרת את הממלכה כדיפלומט בשובו למולדת ב-1905. במקום זאת הוא ניצל את שליטתו בצרפתית ועבד כמתרגם אצל מהנדס בלגי שפיקח על בניית כביש בח'וראסאן, בצפון מזרח איראן.